नवीन जिन्दल
नवीन जिन्दल (जन्म 9 मार्च 1970) एक भारतीय उद्योगपति और 14 वीं और 15 वीं लोकसभा में कुरुक्षेत्र, हरियाणा से लोकसभा के पूर्व सदस्य रहे हैं। वह वर्तमान में जिन्दल स्टील एण्ड पॉवर लिमिटेड के अध्यक्ष और ओ पी जिंदल ग्लोबल यूनिवर्सिटी के चांसलर के रूप में कार्य कर रहे हैं। वह जनसंख्या नियंत्रण, महिला सशक्तिकरण, पर्यावरण संरक्षण, स्वास्थ्य और शिक्षा के लिए एक सक्रिय प्रचारक रहे है। नवीन सक्रीय राजनीति में रहते हुए भारतीय राष्टीय कांग्रेस की टिकट पर 2 बार कुरुक्षेत्र लोकसभा के सदस्य रहे है। साथ ही उन्हे राष्टीय ध्वज फहराने का अधिकार सभी देशवासियों को दिलाने के लिए याद किया जाता है।